open-index/open-wikipedia-markdown huggingface dataset:
Ρενέ Φαβαλόρο

Ο **Ρενέ Χερόνιμο Φαβαλόρο** (12 Ιουλίου 1923 - 29 Ιουλίου 2000 στο Μπουένος Άιρες) ήταν Αργεντίνος καρδιοχειρουργός. 

## Καριέρα και ζωή
μικρογραφία|Η είσοδος του ιδρύματος Φαβαλόρο στο Μπουένος Άιρες στην Αργεντινή,2023.
Ήταν γιος ξυλουργού και μοδίστρας από την αργεντίνικη επαρχία. Εργάστηκε για δέκα χρόνια στην Αμερική όπου απέκτησε ειδίκευση στην χειρουργική του θώρακα. 

### Πρώτο χειρουργείο μπαϊπάς
Στην κλινική του Κλίβελαντ, πραγματοποίησε την πρώτη επιτυχημένη επέμβαση μπαϊπάς στην καρδιά 51χρονης τον Μάιο του 1967.  

Αργότερα, ο Φαβαλόρο επέστρεψε στην πατρίδα του και ίδρυσε ένα ίδρυμα με το όνομά του. Λόγω της οικονομικής κρίσης η οποία ξεκίνησε το 1998, το ίδρυμα ήταν υπερχρεωμένο (τα χρέη του έφταναν τα 18 εκατομμύρια δολάρια). Λόγω του οικονομικού αδιεξόδου του αυτοκτόνησε το 2000. Η σύζυγός του Μαρία Α. Ντελγάδο πέθανε το 1998. Δεν απέκτησε παιδιά. 

## Βραβεύσεις-τιμές

* 1987: Διεθνές Βραβείο Ιδρύματος Γκέρντνερ 
* 1998: Βραβείο Πρίγκιπα Μαχιντόλ 
* 2006: Ο αστεροειδής 5077 Φαβαλόρο ονομάστηκε προς τιμήν του.  
* 2019: Ανήμερα των 96ων γενεθλίων του τιμήθηκε από το Google με doodle. 

## Βιβλιογραφία
*  Circulation. Band&nbsp;98, 4.&nbsp;August 1998, S.&nbsp;466–478, doi: (englisch, Autobiografischer Artikel mit Originalabbildungen von den Ergebnissen der ersten Bypassoperationen).&nbsp;

## Παραπομπές


## Εξωτερικοί σύνδεσμοι
* Έρικ Ναγκάουρνι: ''René Favaloro, 77, a Leader In Early Heart-Bypass Surgery.'', *[[The New York Times|New York Times]].* 1. Αυγούστου 2000, τμήμα Β, σ. 9.

Κατηγορία:Αργεντινοί ιατροί
Κατηγορία:Χειρουργοί
Κατηγορία:Αυτόχειρες
Ρίκκος Μαππουρίδης

Ο **Ρίκκος Μαππουρίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 2013-2016.

## Βιογραφικά στοιχεία
Ο Ρίκκος Μαππουρίδης γεννήθηκε στη Λευκωσία στις 14 Ιουλίου 1959. Είναι εκ γενετής τυφλός. Ομιλεί, πέρα από την ελληνική, την αγγλική γλώσσα. Σπούδασε νομικά στο Εθνικό και Καποδιστριακό Πανεπιστήμιο Αθηνών. Εργάζεται ως δικηγόρος.

Μετά τις σπουδές του ολοκλήρωσε την άσκησή του στο γραφείο του Γενικού Εισαγγελέα της Κυπριακής Δημοκρατίας. Στη συνέχεια εργάστηκε για τρία χρόνια σε δικηγορική γραφείο. Από το 1985 έως το 1990 διατηρούσε δικό του δικηγορικό γραφείο. Τον Ιούλιο του 1990 διορίστηκε στο γραφείο του Γενικού Εισαγγελέα, κατέχοντας τη θέση του Ανώτερου Δικηγόρου της Δημοκρατίας. Από το 2012 διατηρεί δικό του δικηγορικό γραφείο.

Είναι νυμφευμένος με την Αυγή Πολυδώρου και έχει δύο κόρες.

## Πολιτική διαδρομή
Συμμετείχε στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ωστόσο, το 2013, ο βουλευτής Εκλογικής Περιφέρειας Λευκωσίας του ΔΗΣΥ, Χάρης Γεωργιάδης, διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Νίκου Αναστασιάδη. Πρώτος επιλαχών για τη θέση του στη βουλή ήταν ο Ρίκκος Μαππουρίδης, ο οποίος ανέλαβε καθήκοντα βουλευτή στις 7 Μαρτίου 2013, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Νομικών, μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών και της Ad Hoc Κοινοβουλευτικής Επιτροπής για τις Κυπριακές Αερογραμμές.

## Παραπομπές


## Πηγές
* 
* 
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Νεόφυτος Κωνσταντίνου

Ο **Νεόφυτος Κωνσταντίνου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 2003-2016.

## Βιογραφικά στοιχεία
Ο Νεόφυτος Κωνσταντίνου γεννήθηκε στα Κονιά στις 16 Δεκεμβρίου 1954. Ομιλεί, πέρα από την ελληνική, την αγγλική γλώσσα. Σπούδασε ελληνική φιλολογία στη Φιλοσοφική Σχολή του Αριστοτελείου Πανεπιστημίου Θεσσαλονίκης. Ήταν επαγγελματικό στέλεχος του ΔΗΚΟ.

Είναι νυμφευμένος με την Ελένη Τριταίου και έχει ένα υιό και μία κόρη.

## Πολιτική διαδρομή
Στη διάρκεια των σπουδών του ήταν μέλος της Εθνικής Φοιτητικής Ένωσης Κυπρίων (ΕΦΕΚ) Θεσσαλονίκης, μέλος της διοικούσας επιτροπής της Παγκύπριας Ομοσπονδίας Φοιτητών και Νέων Επιστημόνων (ΠΟΦΝΕ) και από το 1977 έως το 1980 πρόεδρος της φοιτητικής παράταξης Αναγέννηση Θεσσαλονίκης.

Την περίοδο 1982-1985 διετέλεσε βοηθός επαρχιακός οργανωτικός γραμματέας του ΔΗΚΟ Λευκωσίας ενώ την περίοδο 1985-1987 ήταν επαρχιακός οργανωτικός γραμματέας του ΔΗΚΟ Λευκωσίας. Την περίοδο 1997-2000 ήταν πρόεδρος της Επαρχιακής Επιτροπής του ΔΗΚΟ Λευκωσίας. Την περίοδο 1993-2000 διετέλεσε μέλος του διοικητικού συμβουλίου του Κυπριακού Οργανισμού Αναπτύξεως Γης. Επιπρόσθετα, έχει διατελέσει γενικός οργανωτικός γραμματέας του ΔΗΚΟ και μέλος του Εκτελεστικού Γραφείου, της Πολιτικής Επιτροπής και της Κεντρικής Επιτροπής του ΔΗΚΟ.

Συμμετείχε στις βουλευτικές εκλογές του 2001 στην Εκλογική Περιφέρεια Λευκωσίας με το ΔΗΚΟ αλλά δεν εκλέχτηκε. Ωστόσο, το 2003, ο βουλευτής Εκλογικής Περιφέρειας Λευκωσίας του ΔΗΚΟ, Μάρκος Κυπριανού, διορίστηκε Υπουργός Οικονομικών στην Κυβέρνηση Τάσσου Παπαδόπουλου. Πρώτος επιλαχών για τη θέση του στη βουλή ήταν ο Νεόφυτος Κωνσταντίνου, ο οποίος ανέλαβε καθήκοντα βουλευτή στις 6 Μαρτίου 2003, για την Η΄ Κοινοβουλευτική Περίοδο. Επανεκλέγηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής για τα Ανθρώπινα Δικαιώματα, Κοινοβουλευτικός εκπρόσωπος του ΔΗΚΟ, μέλος της Επιτροπής Επιλογής, μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, της Κοινοβουλευτικής Επιτροπής Περιβάλλοντος, της Ad Hoc Κοινοβουλευτικής Επιτροπής για τον Κανονισμό της Βουλής και αναπληρωματικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Χρίστος Δήμας

Ο **Χρήστος Δήμας** (Αθήνα, 29 Μαΐου 1980) είναι Έλληνας δικηγόρος και πολιτικός, που υπηρετεί ως υπουργός Υποδομών και Μεταφορών από τον Μάρτιο του 2025 στην κυβέρνηση του Κυριάκου Μητσοτάκη. Είναι βουλευτής Κορινθίας με τη Νέα Δημοκρατία.

## Βιογραφία
Γεννήθηκε στην Αθήνα και είναι γιος του Σταύρου Δήμα.

Σπούδασε Νομική στο Πανεπιστήμιο Αθηνών και πραγματοποίησε μεταπτυχιακές σπουδές στη Συγκριτική Πολιτική στο London School of Economics and Political Science (LSE). Εν συνεχεία, μεταξύ 2003 και 2010, ως υπότροφος του Ιδρύματος Ωνάση, εκπόνησε διδακτορική διατριβή στο LSE στην ευρωπαϊκή πολιτική υπό τον καθηγητή Kevin Featherstone, με θέμα: *«Η σημασία του εθνικού θεσμικού πλαισίου και της εγχώριας διαβούλευσης κατά τη διάρκεια προτεινόμενων μεταρρυθμίσεων. Η περίπτωση της ιδιωτικοποίησης των εθνικών τηλεπικοινωνιών στην Ελλάδα και την Ιρλανδία.»* .

Μεταξύ 2005 και 2006, κατείχε θέση βοηθού διδασκαλίας στο πανεπιστήμιο LSE, μεταξύ 2009 και 2010 ήταν διδάκτωρ στο κολέγιο ICON του Πανεπιστημίου του Leicester. Το 2010 συνεργάστηκε με το Ευρωπαϊκού Κέντρου Αριστείας Jean Monnet του Εθνικού και Καποδιστριακού Πανεπιστημίου της Αθήνας. 

Μετά την αποφοίτησή του, εργάστηκε στην εταιρεία Boston Consulting Group, ως σύμβουλος επιχειρήσεων.

## Πολιτική πορεία
Εξελέγη για πρώτη φορά βουλευτής Κορινθίας στις εκλογές του Μαΐου 2012 και επανεξελέγη σε αυτές του Ιουνίου 2012, του Ιανουαρίου 2015, του Σεπτεμβρίου 2015 και του Ιουλίου του 2019.

Την 8η Ιουλίου 2019 τοποθετήθηκε υφυπουργός Ανάπτυξης και Επενδύσεων (Έρευνας και Τεχνολογίας) στην κυβέρνηση Κυριάκου Μητσοτάκη.

Επανεξελέγη βουλευτής στις εκλογές Μαΐου και στις Εκλογές Ιουνίου 2023. Τοποθετήθηκε υφυπουργός Πολιτισμού, από τον Ιούλιο 2023 έως και τον Ιούνιο 2024. Ανέλαβε καθήκοντα υφυπουργού Εθνικής Οικονομίας και Οικονομικών, στις 14 Ιουνίου 2024. Επιπλέον ανέλαβε καθήκοντα υπουργού Υποδομών και Μεταφορών, μετά τον νέο ανασχηματισμό του πρωθυπουργού Κυριάκου Μητσοτάκη , στις 14 Μαρτίου του 2025.

Είναι παντρεμένος με τη δικηγόρο Νικολέτα Συρεγγέλα και έχουν μία κόρη και έναν γιο.

## Παραπομπές


## Εξωτερικοί σύνδεσμοι
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κορινθίας
Κατηγορία:Έλληνες υφυπουργοί Ανάπτυξης και Επενδύσεων
Μικαέλα Ραμαζότι

Η **Μικαέλα Ραμαζότι** (ιταλικά: *Micaela Ramazzotti*) (γενν. 17 Ιανουαρίου 1979), είναι Ιταλίδα ηθοποιός.

## Προσωπική ζωή
Η Ραμαζότι παντρεύτηκε τον σκηνοθέτη, συγγραφέα και παραγωγό Πάολο Βίρτζι στις 17 Ιανουαρίου 2009 στο Λιβόρνο. Μαζί απέκτησαν δύο παιδιά: τον Τζακόπο (γεννηθείς την 1 Μαρτίου 2010) και την Άννα (γεννηθείσα στις 15 Απριλίου 2013).

Η Ραμαζότι και ο Βίρτζι χωρίσαν επίσημως τον Νοέμβριο του 2018.
## Βραβεία
*Νταβίντ ντι Ντονατέλο Καλύτερου Α' γυναικείου ρόλου
*Νάστρο ντε Αρτζέντο Καλύτερου Α' γυναικείου ρόλου 
* Νάστρο ντε Αρτζέντο Καλύτερου Β' γυναικείου ρόλου.

## Επιλεγμένη Φιλμογραφία
* 1998 : *[[La Prima volta]]* του Massimo Martella : Norma
* 1999 : La via degli angeli του Pupi Avati : Norma
* 1999 : *[[Vacanze di natale 2000]]* του Carlo Vanzina : Glada
* 2000 : *[[Zora la vampira]]* του 'Antonio Manetti και Marco Manetti : Zora
* 2001 : *[[Commedia sexy]]* του Claudio Bigagli : Giulia
* 2005 : *[[Sex um superando : isabella morra]]* του Marta Bifano : Isabella di Morra
* 2006 : *[[Non prendere impegni stasera]]* του Gianluca Maria Tavarelli : Veronica
* 2008 : *[[Tutta la vita davanti]]* του Paolo Virzi : Sonia
* 2009 : *[[Ce n'è per tutti]]* του Luciano Melchionna : Isa
* 2009 : *[[Question de coeur]]* της Francesca Archibugi : Rossana
* 2010 : *[[La prima cosa bella]]'  του [[Paolo Virzi]] : Anna Nigiotti in MIchelucci
* [[2011]] : *Il cuore grande delle ragazze* του [[Pupi Avati]] : Francesca Osti
* [[2012]] : *Posti in piedi in paradiso* του [[Carlo Verdone]] : Gloria
* [[2012]] : *Bellas mariposas* του [[Salvatore Mereu]] : La Coga Aleni
* [[2013]] : *Anni felici* του [[Daniele Luchetti]] : Serena
* [[2014]] : *Più buio di mezzanotte* του [[Sebastiano Riso]] : Rita
* [[2015]] : *Il Nome del figlio* του της [[Francesca Archibugi]] : Simona
* [[2015]] : *Ho ucciso Napoleone* της [[Giorgia Farina]] : Anita
* [[2016]] : *La Pazza gioia* του [[Paolo Virzì]] : Donatella Morelli
* [[2016]] : *Qualcosa di nuovo* της [[Cristina Comencini]] : Maria
* [[2017]] : *Una famiglia* του [[Sebastiano Riso]] : Maria
* [[2017]] : *La tenerezza* de [[Gianni Amelio]] : Michela
* [[2018]] : *Una storia senza nome* του [[Roberto Andò]].
* [[2022]] : *Στη σκιά του Καραβάτζιο'' του Μικέλε Πλασίντο

## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Βραβευμένοι με Νταβίντ ντι Ντονατέλο
Κατηγορία:Βραβευμένοι με Νάστρο ντ' Αρτζέντο
Κωνσταντίνος Νάζης

Ο **Κωνσταντίνος Νάζης** (πραγματικό όνομα: **Κωνσταντίνος Αναστασιάδης**) (Νέα Βρασνά Θεσσαλονίκης, 9 Αυγούστου 1993) είναι Έλληνας τραγουδιστής.

## Βιογραφία
Γεννήθηκε στα Νέα Βρασνά της Θεσσαλονίκης, όπου ζει μέχρι σήμερα. Το χόμπι του είναι η καλαθοσφαίριση. Σε ηλικία 15 ετών ήταν τραγουδιστής και έκαναν συναυλίες σε σχολεία. Έχει κάνει φωνητικά μαθήματα για 2 χρόνια και έμαθε κιθάρα μόνος του.

## Καριέρα
Το 2016, έγινε γνωστός από το τραγούδι "Όταν πονάω το γλεντάω". Την ίδια χρονιά επίσης, κυκλοφόρησε τις επιτυχίες "Εγκεφαλικά", "Σε όλα ναι" και "Θέλω τα δικά σου τα φιλιά" με το τελευταίο να έχει πάνω από 8 εκατομμύρια προβολές στο YouTube, στα τέλη Δεκεμβρίου 2016.

Συμμετείχε και στο ελληνικό X-factor 2010-2011, όπου τερμάτισε 7ος.

## Δισκογραφία
* Ως Κωνσταντίνος Αναστασιάδης:
** 2011 - Παζλ
** 2012 - Πιο Κοντά
** 2013 - Πες Μου
** 2013 - Καλοκαιρινός Ο Καιρός
** 2014 - Ένα Χάος Με Σένα
** 2014 - Μαγικό Φιλί
** 2014 - Θέλω Τα Δικά Σου Φιλιά (Γύρνα Πίσω)
** 2015 - Όλα για σένα
* Ως Κωνσταντίνος Νάζης:
** 2015 - Θέλω Τα Δικά Σου Φιλιά
** 2015 - Όταν πονάω το γλεντάω με τον Zanis Knock Out
** 2016 - Σε Όλα Ναι
** 2016 - Εγκεφαλικά
** 2017 - Πω Πω Πω με τον Λευτέρη Πανταζή
** 2017 - Απόψε Βγάλε τα Καλά σου
** 2018 - Τα Ψυχολογικά Μου
** 2018 - Depon
** 2018 - Ένα χάος με σένα
** 2019 - Στου κορμιού σου τα παλάτια, συνεργασία με τον Zanis Knock Out
** 2019 - Μακριά σου δε ζω
** 2019 - Δυνατά
** 2020 - Αφιερωμένα
**2020 - Φίλα Με
**2021 - Συμπτωματικά
**2021 - Πως να αντέξω
**2021 - Όταν πονάω το γλεντάω 2021 με τον Zanis Knock Out
**2022 - Διαμάντια
**2022 - Νούμερο 1 (Τρελαίνομαι)
**2023 - Θέλω να σε δω
**2023 - Lady
**2024 - Μοναδική
**2025 - Σκάς Με Νάζι με τον Zeraw

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Αριστοτέλης Μισός

Ο **Αριστοτέλης Μισός** (2 Δεκεμβρίου 1959, Ορμήδεια) είναι Ελληνοκύπριος πολιτικός και δικηγόρος. Διετέλεσε βουλευτής στην Εκλογική Περιφέρεια Λάρνακας εκλεγμένος με τον Δημοκρατικό Συναγερμό την περίοδο 2013 με 2016.

## Βιογραφία
Ο Αριστοτέλης Μισός γεννήθηκε στις 2 Δεκεμβρίου του 1959 στην Ορμήδεια της Κύπρου. Ομιλεί, πέρα από τα ελληνικά που είναι και η μητρική του γλώσσα, τα αγγλικά. Έχει κάνει σπουδές στο Τμήμα Νομικής του Αριστοτελείου Πανεπιστημίου Θεσσαλονίκης. Έπειτα από την αποφοίτησή του, άρχισε να εργάζεται ως δικηγόρος.

Είναι νυμφευμένος με τη Ζωή Παπαδοπούλου και έχει τρεις υιούς.

## Πολιτική σταδιοδρομία
Διετέλεσε αντιπρόεδρος της Νεολαίας του Δημοκρατικού Συναγερμού (ΝΕΔΗΣΥ) Λάρνακας. 

Το 2003 έγινε μέλος της Επαρχιακής Εκτελεστικής Γραμματείας του Δημοκρατικού Συναγερμού. Διετέλεσε μέλος του διοικητικού συμβουλίου της Αρχής Ηλεκτρισμού Κύπρου και πρόεδρος του διοικητικού συμβουλίου της Αναθεωρητικής Αρχής Αδειών. 

Την περίοδο 2003 έως 2013, ήταν αναπληρωτής επαρχιακός γραμματέας του Δημοκρατικού Συναγερμού.

Συμμετείχε στις βουλευτικές εκλογές του 2011 στην Εκλογική Περιφέρεια Λάρνακας με τον ΔΗΣΥ αλλά δεν εκλέχτηκε. Ωστόσο, το 2013, ο βουλευτής Εκλογικής Περιφέρειας Λάρνακας του ΔΗΣΥ, Τάσος Μητσόπουλος, διορίστηκε Υπουργός Συγκοινωνιών και Έργων στην Κυβέρνηση Νίκου Αναστασιάδη. Πρώτος επιλαχών για τη θέση του στη βουλή ήταν ο Αριστοτέλης Μισός, ο οποίος ανέλαβε καθήκοντα βουλευτή στις 7 Μαρτίου του 2013, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και μέλος της Κοινοβουλευτικής Επιτροπής Συγκοινωνιών και Έργων.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Κύπριοι δικηγόροι
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Οργανισμός Ελληνικών Γεωργικών Ασφαλίσεων

Ο **Οργανισμός Ελληνικών Γεωργικών Ασφαλίσεων** (ΕΛΓΑ) είναι ΝΠΙΔ εποπτευόμενο από το Υπουργείο Αγροτικής Ανάπτυξης και Τροφίμων. Ιδρύθηκε στις 20 Ιουνίου 1988 (Νόμος 1790/16.6.88 ΦΕΚ 134/Α΄/20.6.88), είναι ασφαλιστικός φορέας για ασχολούμενους με γεωργικές εκμεταλλεύσεις.

Ο οργανισμός παρέχει ασφάλιση για το ζωικό και φυτικό γεωργικό κεφάλαιο και αποζημίωση σε περίπτωση καταστροφής του, σύμφωνα με τον νόμο 3147/2003 ο ΕΛΓΑ είναι υπεύθυνος και για την παρακολούθησή τους.

Κατηγορία:Δημόσιοι ασφαλιστικοί οργανισμοί της Ελλάδας
Ευαγγελία Αμμανατίδου-Πασχαλίδου

Η **Ευαγγελία (Λίτσα) Αμμανατίδου-Πασχαλίδου** (7 Ιουλίου 1966, Θεσσαλονίκη) είναι Ελληνίδα πολιτικός. 

## Βιογραφία
### Επαγγελματική σταδιοδρομία
Μετά την αποφοίτησή της από το πανεπιστήμιο, έγινε έμπορος εξοπλισμού αγροτικών προϊόντων. 

### Πολιτική καριέρα
Εντάχθηκε στο Κομμουνιστικό Κόμμα Ελλάδας το 1984. 

Εξελέγη βουλευτής Β΄ Θεσσαλονίκης με τον ΣΥΡΙΖΑ στις εκλογές του 2007, του 2009, καθώς και του Μαΐου και του Ιουνίου το 2012. Στη συνέχεια, ήταν μέλος της Κεντρικής Επιτροπής του ΣΥΡΙΖΑ. Το 2012, διορίστηκε τομεάρχης Μακεδονίας και Θράκης στο σκιώδες υπουργικό συμβούλιο του κόμματος. Στις βουλευτικές εκλογές του Ιανουαρίου του 2015, εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη Β΄ Θεσσαλονίκης.

Στις 21 Αυγούστου 2015 εγκατέλειψε τον ΣΥΡΙΖΑ μαζί με άλλους 24 βουλευτές και δημιούργησαν τη Λαϊκή Ενότητα. Ήταν υποψήφια βουλευτής Β΄ Θεσσαλονίκης στις εκλογές του Σεπτεμβρίου του 2015 και υποψήφια ευρωβουλευτής στις ευρωεκλογές του 2019. Στις ευρωεκλογές του 2024 είναι υποψήφια με το ΜέΡΑ25. 

## Παραπομπές
 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Θεσσαλονίκης
Κατηγορία:Σελίδα που χρησιμοποιεί δεδομένα των Wikidata/P856
Κατηγορία:Pages with unreviewed translations
Ανανεώσιμες πηγές ενέργειας στην Ελλάδα

Οι **ανανεώσιμες πηγές ενέργειας στην Ελλάδα** αντιπροσώπευαν το 8% της συνολικής εγχώριας κατανάλωσης ενέργειας το 2008. Το 12% της ελληνικής παραγωγής ηλεκτρικής ενέργειας προέρχεται από υδροηλεκτρικά εργοστάσια. Το 2015, οι ανανεώσιμες πηγές ενέργειας είχαν μερίδιο πάνω από 20% ως προς την συνολική ηλεκτρική ενέργεια η οποία παραγόταν στην Ελλάδα. Από το ποσοστό εξαιρείται η ενέργεια που παράγεται από υδροηλεκτρικούς σταθμούς, η οποία αντιπροσωπεύει περισσότερο από το 8% της συνολικής παραγωγής.

Τον Αύγουστο του 2016 εγκρίθηκε νέος νόμος που στοχεύει να ενθαρρύνει τις επενδύσεις στις ΑΠΕ. Επιπλέον, από τις αρχές του 2017, το νέο καθεστώς για την έγκριση νέας χωρητικότητας ανανεώσιμων πηγών ενέργειας βασίζεται σε ανταγωνιστικές προσφορές, όπου ο Υπουργός Ενέργειας είναι σε θέση να προκηρύξει διαγωνισμό για συγκεκριμένες ικανότητες και τεχνολογίες.

## Αιολική ενέργεια
Η χωρητικότητα της αιολικής ενέργειας πρόκειται να επεκταθεί κατά 352% μέχρι το 2010, για να φτάσει τον ευρωπαϊκό στόχο της κάλυψης των ενεργειακών αναγκών από ανανεώσιμες πηγές κατά 20%. Προηγουμένως, η Ελλάδα είχε εγκαταστήσει 1.028 ανεμογεννήτριες σε όλη τη χώρα και ο στόχος όριζε ότι πρέπει να φτάσουν τις 2.587 μέχρι το τέλος του έτους.

Σύμφωνα με το Υπουργείο Περιβάλλοντος και Δημοσίων Έργων, το σύστημα θα έχει ονομαστική χωρητικότητα 3.372 μεγαβάτ αιολικής ενέργειας. Το 2006 η εγκατεστημένη χωρητικότητα αιολικής ενέργειας έφτανε τα 746. Η Ελλάδα επέλεξε να επενδύσει κυρίως στην αιολική ενέργεια.

### Ετήσια άνοδος της παραγωγής αιολικής ενέργειας

## Υδροηλεκτρική ενέργεια

## Φωτοβολταϊκά

## Παραπομπές


Κατηγορία:Ενέργεια στην Ελλάδα
Αναστάσιος Στεφάνου

Ο **Αναστάσιος Στεφάνου** (1893, Κερασιά Αρκαδίας -1984) ήταν Έλληνας δασολόγος και πολιτικός. Υπηρέτησε ως βουλευτής στην εκλογική περιφέρεια Ροδόπης.

## Βιογραφία
Γεννήθηκε το 1893 και πατέρας του ήταν ο Γεώργιος Στεφάνου. Εργάστηκε ως δασολόγος στο Δημόσιο.

Το 1912 έφυγε για να σπουδάσει Δασολογία στη Γερμανία (Δασολογική Ακαδημία του Tharandt στη Σαξονία) και εν συνεχεία στην Αυστρία (Δασολογική Σχολή του Bruck a.d. Muhr). Στη συνέχεια, επέστρεψε στην Ελλάδα το 1916 και, όντας από τους πρώτους Έλληνες δασολόγους, υπηρέτησε ως πρώτος δασολόγος-δασάρχης στη Θεσσαλία με αρμοδιότητα τους δασικούς όγκους Πίνδου, Ολύμπου, Όσσας και Πιερίων και διευθυντής της νεοσύστατης Δασικής Σχολής Αγιάς, έως την επιστράτευσή του το 1921.

Υπηρέτησε στη Μικρά Ασία, κυρίως ως στρατιωτικός φωτογράφος, από τον Μάϊο του 1921 έως την κατάρρευση του μετώπου τον Αύγουστο του 1922. 

Μετά την αποστράτευσή του (1922), υπηρέτησε ως Επιθεωρητής Δασών Πελοποννήσου και Διευθυντής της Γενικής Διοίκησης Θράκης και Ανατ. Μακεδονίας. Στη δεκαετία του ’30 οργάνωσε και διηύθυνε τη νεοσύστατη Υπηρεσία Αναδασώσεων του υπουργείου Γεωργίας, αναλαμβάνοντας στη συνέχεια υπηρεσία στα Παραγωγικά Έργα Μακεδονίας (1937-1940). Το 1959 ίδρυσε την Ομοσπονδία Δασοπόνων Ελλάδας και το περιοδικό «Δασικά Χρονικά». Διατέλεσε επί εικοσαετία μέλος του Διοικητικού Συμβουλίου της Παναρκαδικής Ομοσπονδίας Ελλάδος. Έως τον θάνατό του δημοσίευσε περισσότερες από 300 μελέτες φιλοδασικού, γεωργικού, θηρευτικού, οικονομικού και πολιτικού περιεχομένου και αρκετά βιβλία, μεταξύ των οποίων τα «Ελληνικά δάση και αρκαδικοί δρυμοί» (1924), «Η ιστορία της Αρβανιτοκερασιάς Αρκαδίας» (1965, Βραβείο Ακαδημίας Αθηνών), «Η λαογραφία της Αρβανιτοκερασιάς Αρκαδίας» (1966, επίσης Βραβείο Ακαδημίας), «Ο Γέρος του Μωριά» (1970), «Ο Πλάτανος, το εθνικό μας δένδρο» (1973), «Το δάσος που λαχτάριζες» (1974, Βραβείο Ακαδημίας), «Et in Arcadia ego, ο πρώτος ελληνικός Τεχνητός Δρυμός στην αρκαδική Σκιρίτιδα» (1977), «Ιστορία της Πάρνηθας» (1983, Βραβείο Ακαδημίας).

### Πολιτική σταδιοδρομία
Εξελέγη βουλευτής Ροδόπης με την ΕΠΕΚ το 1951..

Απεβίωσε σε ηλικία 91 ετών τον Ιούλιο του 1984 και κηδεύτηκε από τον Ιερό Ναό Αγίου Παντελεήμονος στην Κερασιά Αρκαδίας. Άφησε πίσω του δύο εγγονούς. από τη μοναχοκόρη του (η οποία απεβίωσε λίγα χρόνια νωρίτερα από τον ίδιο).

Με ενέργειές του ξεκίνησε η μεθοδική αναδάσωση του δάσους Σκυρίτιδας το 1976.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες δασολόγοι
Χάνε Μάουντενς

Η **Χάνε Μάουντενς** είναι Βελγίδα αθλήτρια του στίβου, που εξειδικεύεται στο έπταθλο. Συμμετείχε στο έπταθλο γυναικών στο Παγκόσμιο Πρωτάθλημα Στίβου 2017.

## Παραπομπές

Κατηγορία:Βέλγοι αθλητές του στίβου
Κατηγορία:Επταθλήτριες
Σταθμός παραγωγής ηλεκτρικής ενέργειας Χανίων

Ο **σταθμός παραγωγής ηλεκτρικής ενέργειας Χανίων** είναι εργοστάσιο παραγωγής ενέργειας στα Χανιά. Το εργοστάσιο τροφοδοτείται με φυσικό αέριο. Αποτελείται από δύο στρόβιλους αερίου μονάδες με συνολική χωρητικότητα περίπου 120&nbsp;μεγαβάτ. Ο σταθμός είναι ιδιοκτησία της Δημόσιας Επιχείρησης Ηλεκτρισμού (ΔΕΗ).

## Ιστορία
Το 1995, η ΔΕΗ ανέθεσε την προμήθεια και εγκατάσταση δύο μονάδων στρόβιλων με χωρητικότητα 59 μεγαβάτ η κάθε μία στην Ansaldo Energia, θυγατρική της Finmeccanica. Η κατασκευή του σταθμού ξεκίνησε τον Απρίλιο του 1997. Ο πρώτος συγχρονισμός του εργοστασίου έγινε το Μάρτιο του 1998 και η πρώτη μονάδα μπήκε σε εμπορική λειτουργία το Μάιο του 1998. Η δεύτερη μονάδα μπήκε σε εμπορική λειτουργία τον Αύγουστο του 1998.

Οι ελληνικές εταιρείες Τρίτων και Ρόδαξ συμμετείχαν στην κατασκευή της μονάδας ως υπεργολάβοι.

Κατηγορία:Χανιά
Κατηγορία:Ενέργεια στην Ελλάδα
Πανελλήνιο Πρωτάθλημα Καταδύσεων 2013

Το **Πανελλήνιο Πρωτάθλημα Καταδύσεων 2013** ήταν η 46η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Κλειστό Καταδυτήριο Αγίου Κοσμά, στο Ελληνικό από την Παρασκευή 7 έως και την Κυριακή 9 Ιουνίου του 2013. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.

Πρωταθλήτρια ομάδα αναδείχθηκε η Α.Π.Σ. Αργώ για δεύτερη φορά στην ιστορία της συγκεντρώνοντας 50 βαθμούς. Τη δεύτερη θέση κατέλαβε ο Α.Π.Α. Φυρίγου με 34 βαθμούς και την τρίτη ο Α.Ν.Ο. Αργυρούπολης με 25 βαθμούς.

## Κάτοχοι μεταλλίων
### Ανδρών
2011 | 2012 | 2013 | 2014 | 2015

### Γυναικών
2011 | 2012 | 2013 | 2014 | 2015

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2013
Κατηγορία:Διοργανώσεις υγρού στίβου στην Αθήνα
Ευρωπαϊκό Πρωτάθλημα Στίβου Κ23 2019 – Έπταθλο γυναικών

Το **[[έπταθλο]] γυναικών** στο **[[Ευρωπαϊκό Πρωτάθλημα Στίβου Κ23 2019]]** πραγματοποιήθηκε στο Γκεβλεστάντιον από τις 11 έως τις 12 Ιουλίου 2019.

## Μετάλλια

## Ρεκόρ

## Αποτελέσματα

### Τελική κατάταξη

## Παραπομπές

Έπταθλο γυναικών
My Plague

Το "**My Plague**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον δεύτερο δίσκο τους, το *[[Iowa (άλμπουμ)|Iowa]]*, το 2001. Το κομμάτι κυκλοφόρησε και ως single την ίδια χρονιά, το οποίο σημείωσε κάποια εισπρακτική επιτυχία, φτάνοντας στο νούμερο 43 των σκοτσέζικων charts και στο νούμερο 43 των βρετανικών. Στο single συμπεριλήφθηκε και μία έκδοση remix από τον Τέρι Ντέιτ, η οποία με τη σειρά της συμπεριλήφθηκε στο soundtrack του *[[Resident Evil (ταινία)|Resident Evil]]*.  Το κομμάτι, επίσης, έλαβε και μία υποψηφιότητα στα βραβεία Grammy στην κατηγορία *Best Metal Performance*, το 2003. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2001
Κατηγορία:Singles του 2002
Κατηγορία:Τραγούδια των Slipknot
Κατηγορία:Singles της Roadrunner Records
Left Behind (τραγούδι, Slipknot)

To "**Left Behind**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον δεύτερο δίσκο τους *[[Iowa (άλμπουμ)|Iowa]]*, το 2001. Το κομμάτι κυκλοφόρησε και ως single το πρώτο εκ των δύο που κυκλοφόρησαν για αυτόν τον δίσκο. Το single γνώρισε εισπρακτική επιτυχία, φτάνοντας στο νούμερο 5 των βρετανικών charts *Rock & Metal Singles* και στο νούμερο 30 των αμερικανικών  *Mainstream Rock* του *[[Billboard]]*, μεταξύ άλλων. Για την προώθηση του κυκλοφόρησε και video clip, το οποίο σκηνοθετήθηκε από τον Ντέιβ Μέγιερς. Το 2002, έλαβε υποψηφιότητα στα βραβεία Grammy, στην κατηγορία *Best Metal Performance*.  

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2001
Κατηγορία:Singles του 2001
Κατηγορία:Τραγούδια των Slipknot
Κατηγορία:Singles της Roadrunner Records
Ρυθμιστική Αρχή Αποβλήτων, Ενέργειας και Υδάτων

Η ** Ρυθμιστική Αρχή Αποβλήτων, Ενέργειας και Υδάτων ** (ΡΑΑΕΥ) (πρώην *Ρυθμιστική Αρχή Ενέργειας*) είναι ανεξάρτητη διοικητική αρχή στην Ελλάδα. Συστάθηκε αρχικά με τον νόμο 2773 του 1999 για να εφαρμόσει τις διατάξεις της ευρωπαϊκής Οδηγίας 96/92/ΕΚ για την απελευθέρωση της αγοράς ηλεκτρικής ενέργειας. Με τον νόμο 3851 του 2010 επήλθαν ριζικές αλλαγές στη λειτουργία της αρχής και στον τρόπο αδειοδότησης λειτουργίας σταθμών ΑΠΕ.

Το 2023 με τον νόμο 5037 (ΦΕΚ Α 78/29.03.2023) η Ρυθμιστική Αρχή Ενέργειας (ΡΑΕ) μετονομάστηκε σε Ρυθμιστική Αρχή Αποβλήτων, Ενέργειας και Υδάτων με συνέπεια τη διεύρυνση των αρμοδιοτήτων της. Η ΡΑΑΕΥ πλέον είναι αρμόδια για τον έλεγχο, την εποπτεία και την ρύθμιση της αγοράς ενέργειας, της παροχής υπηρεσιών ύδατος και της διαχείρισης αστικών αποβλήτων, κατέχοντας ρόλο εθνικής ρυθμιστικής αρχής στα θέματα ηλεκτρικής ενέργειας και φυσικού αερίου, όπως ορίζεται στις Ευρωπαϊκές Οδηγίες 2019/944 και 2009/73/ΕΚ και στους νόμους 3199/2003 και 4819/2021. Η απόφαση προκάλεσε αντιδράσεις καθώς θεωρήθηκε ως βήμα προς την ιδιωτικοποίηση των ΔΕΥΑ και των ΕΥΔΑΠ/ΕΥΑΘ αλλά και απελευθέρωση της αγοράς. Ωστόσο, η κυβέρνηση διέψευσε κάτι τέτοιο.

Η ΡΑΑΕΥ είναι μέλος του Συμβουλίου Ευρωπαϊκών Ρυθμιστικών Αρχών Ενέργειας.

## Δείτε επίσης
* Ενέργεια στην Ελλάδα

## Εξωτερικοί σύνδεσμοι
* 

## Παραπομπές


Κατηγορία:Ενέργεια στην Ελλάδα
Κατηγορία:Ελληνικές ανεξάρτητες αρχές
Τερματικός σταθμός υγροποιημένου φυσικού αερίου Ρεβυθούσας

Ο **Τερματικός σταθμός υγροποιημένου φυσικού αερίου Ρεβυθούσας** είναι ο μοναδικός τερματικός σταθμός υγροποιημένου φυσικού αερίου στην Ελλάδα. Βρίσκεται στο νησάκι Ρεβυθούσα, στον Κόλπο των Μεγάρων, δυτικά της Αθήνας. Ολοκληρώθηκε το 1999 και χρήστης της εγκατάστασης είναι η ΔΕΣΦΑ Α.Ε., η οποία ανήκει εξολοκλήρου στην ΔΕΠΑ. Το φυσικό αέριο παρέχεται με σύμβαση από την αλγερινή Sonatrach, η οποία παραδίδει 0.51 με 0.68&nbsp;δισ. κυβικά μέτρα ετησίως μέχρι το 2021. Υπάρχει συμβόλαιο για την προμήθεια φυσικού αερίου από την ιταλική Eni, αν και δεν χρησιμοποιείται επί του παρόντος.

## Ικανότητα
Το 2007 ολοκληρώθηκαν έργα αναβάθμισης του τερματικού σταθμού, αυξάνοντας την ικανότητά του σε 185 Bcf/y (5.2-5.3 δισεκατομμύρια κυβικά μέτρα ετησίως). Το υγροποιημένο φυσικό αέριο είναι αποθηκευμένα σε δύο δεξαμενές, συνολικής χωρητικότητας 130.000 κυβικών μέτρων. Έχει προγραμματιστεί η κατασκευή τρίτης δεξαμενής αποθήκευσης και εργοστασίου ηλεκτρικής ενέργειας.

## Παραπομπές


Κατηγορία:Ενέργεια στην Ελλάδα
Κατηγορία:Υγροποιημένο φυσικό αέριο
La Gazzetta dello Sport

Η ***La Gazzetta dello Sport*** (ελληνική απόδοση: *Λα Γκατσέτα ντέλο Σπορτ*, δηλ. *Η Εφημερίδα των Αθλημάτων*) είναι ιταλική ημερήσια εφημερίδα, που καλύπτει διάφορα αθλήματα. Ιδρύθηκε το 1896 και είναι η πιο διαδεδομένη ημερήσια εφημερίδα παντός είδους στην Ιταλία (το 2018). 

## Ιστορία και προφίλ
Η *La Gazzetta dello Sport* ιδρύθηκε από τον Ελίσο Ριβέρα (*Eliso Rivera*) και τον Εουγκένιο Καμίλο Κοσταμάγκνα (*Eugenio Camillo Costamagna*). Το πρώτο τεύχος δημοσιεύθηκε στις 3 Απριλίου 1896, εγκαίρως για να καλύψει τους πρώτους σύγχρονους Ολυμπιακούς Αγώνες που πραγματοποιήθηκαν στην Αθήνα. Η εφημερίδα εδρεύει στο Μιλάνο. Ο ρόλος της εκτείνεται περαιτέρω από τα ενημερωτικά άρθρα και αφιερώματα, στην άμεση συμμετοχή σε σημαντικές εκδηλώσεις, συμπεριλαμβανομένης (από το 1909) της διοργάνωσης του ποδηλατικού γύρου της Ιταλίας (Giro d'Italia). 

Η *La Gazzetta dello Sport* είναι μέλος της RCS MediaGroup. Η εφημερίδα δημοσιεύθηκε σε μεγάλου μεγέθους φύλλα μέχρι το 2008, όταν η μορφή της μετατράπηκε σε μικρό σχήμα (tabloid).  Η εφημερίδα, που δημοσιεύεται σε ροζ χαρτί, πουλάει πάνω από 400.000 αντίτυπα καθημερινά (περισσότερα τις Δευτέρες, όταν οι αναγνώστες θέλουν να καλύψουν τα γεγονότα του Σαββατοκύριακου) και μπορούν να διεκδικήσει αναγνωστικό κοινό άνω των τριών εκατομμυρίων. 

Αν και στην εφημερίδα καλύπτεται ένα ευρύ φάσμα αθλημάτων, το ποδόσφαιρο καλύπτει το μεγαλύτερο μέρος της εφημερίδας. Με περίπου 24-28 σελίδες από τις 40 να είναι αφιερωμένες στο ποδόσφαιρο σε καθημερινή βάση, μεγάλο μέρος της δημοσιογραφίας είναι υποθετική και με σκοπό να εντυπωσιάσει, παρά στην καθαρή αναφορά των αγώνων. Η εφημερίδα έχει ένα καλό ιστορικό δημοσιογραφικής εκστρατείας και διαδραμάτισε σημαντικό ρόλο στην έκθεση του σκανδάλου Καλτσιόπολι το 2006, που έπληξε το ιταλικό ποδόσφαιρο και οδήγησε στον υποβιβασμό της Γιουβέντους και σε ποινές αφαιρέσεις βαθμών σε άλλους κορυφαίους συλλόγους. 

Στις 3 Απριλίου 2016, γιόρτασε την 120ή επέτειό της, εκτυπώνοντας την εφημερίδα με πράσινο χρώμα, όπως εκδιδόταν αρχικά. 

## Κυκλοφορία
Το 1990, η κυκλοφορία της *La Gazzetta dello Sport* ήταν 809.000 αντίτυπα. Το 1997 ηταν η τρίτη δημοφιλέστερη ιταλική εφημερίδα με κυκλοφορία 401.000 αντιτύπων. 

Η εφημερίδα είχε κυκλοφορία 445.000 αντίτυπων το 2001, καθιστώντας την την εικοστή ευπώλητη ευρωπαϊκή εφημερίδα. Το 2008, η εφημερίδα είχε κυκλοφορία 368.848 αντίτυπων. Η ηλεκτρονική έκδοση της ήταν ο 18ος πιο επισκέψιμος ιστότοπος στη χώρα το 2011. 

## Παραπομπές


## Εξωτερικοί σύνδεσμοι

* www.gazzetta.it   
* english.gazzetta.it   

Κατηγορία:Αθλητικές εφημερίδες
Κατηγορία:Εφημερίδες στην ιταλική γλώσσα
Κατηγορία:Ειδησεογραφικοί ιστότοποι
Ιερός Ναός της Θεοτόκου του Βαλέ

Ο **Ιερός Ναός της Θεοτόκου του Βαλέ** ( *)* είναι μία μεσαιωνική Ορθόδοξη εκκλησία στην πόλη Βαλέ στο μχάρε Σάμτσχε-Τζαβαχέτι στη νότια Γεωργία, που είναι αφιερωμένη στη Θεοτόκο ( Παναγία).

Το υφιστάμενο οικοδόμημα είναι ένα μνημείο του 16ου αιώνα, μια τρίκλιτη βασιλική, που προέκυψε από ανακατασκευή μιας παλαιότερης θολωτής εκκλησίας του ύστερου 10ου αιώνα, από την οποία διασώθηκαν μέρη της πολυτελούς διακόσμησης όπως ανάγλυφα γλυπτά των αγίων των κοινών ανθρώπων, των κληρικών και των ιππέων, κορνίζες και πλαίσια παραθύρων. Κατά τον 18ο-19ο αιώνα προστέθηκε ένα καμπαναριό στην οροφή. Μια γεωργιανή επιγραφή του 16ου αιώνα, που είναι γραμμένη στα ασομτραβούλι, αποκαλύπτει ότι η εκκλησία χτίστηκε εκ νέου από την Ντεντισιμέντι, την πριγκίπισσα-σύζυγο του Πριγκιπάτου του Σάμτσχε, στο οποίο υπαγόταν διοικητικά το Βαλέ.

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Przegląd Sportowy

Η ***Przegląd Sportowy*** (ελληνική απόδοση:*Πζέγκλοντ Σπορτόβι*, δηλ. *Αθλητική Ανασκόπηση*) είναι η παλαιότερη και τώρα η μοναδική πολωνική καθημερινή αθλητική εφημερίδα, που ιδρύθηκε το 1921 στην Κρακοβία. Το 1926 ξεκίνησε ένα ετήσιο δημοφιλές δημοψήφισμα για την Πολωνική Αθλητική Προσωπικότητα της Χρονιάς. Ο σημερινός συντάκτης της είναι ο Πζέμισουαβ Ρούντζκι (*Przemysław Rudzki*). 

Η κυκλοφορία της εφημερίδας είναι περίπου 50.000 αντίτυπα την ημέρα (η πώληση είναι περίπου 25.000). Έχει επίσης ψηφιακή παρουσία: ο ιστότοπος και διάφοροι λογαριασμοί στα μέσα κοινωνικής δικτύωσης προσφέρουν αθλητικά νέα στα πολωνικά. Το Μάρτιο του 2014, ανακοίνωσαν μια συνεργασία με την startup Betegy, παρέχοντας ποδοσφαιρικές προβλέψεις βασισμένες σε βάση δεδομένων, τόσο στην έντυπη όσο και στην ηλεκτρονική έκδοση της εφημερίδας. 

Ιδρύθηκε στην Κρακοβία το 1921, αλλά μετακόμισε στην πρωτεύουσα, Βαρσοβία. 

Ο μέτοχος της εφημερίδας είναι η Ringier Axel Springer Media AG, μια κοινοπραξία ανάμεσα στη γερμανική εκδοτική εταιρεία Axel Springer και τη Ringier, τη μεγαλύτερη διεθνής εταιρεία διαχείρισης μέσων ενημέρωσης στην Ελβετία. 

## Παραπομπές

## Εξωτερικοί σύνδεσμοι
* Επίσημος ιστότοπος 

Κατηγορία:Αθλητικές εφημερίδες
Κατηγορία:Εφημερίδες στην πολωνική γλώσσα
Πανελλήνιο Πρωτάθλημα Καταδύσεων 2012

Το **Πανελλήνιο Πρωτάθλημα Καταδύσεων 2012** ήταν η 45η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Κλειστό Καταδυτήριο Αγίου Κοσμά, στο Ελληνικό από το Σάββατο 30 Ιουνίου έως και την Κυριακή 1η Ιουλίου του 2012. Στο πρωτάθλημα διεξήχθησαν οι κατηγορίες ΟΠΕΝ, Γ και Δ και συμμετείχαν 60 αθλητές από 6 συλλόγους.

Πρωταθλήτρια ομάδα αναδείχθηκε η Α.Π.Σ. Αργώ για πρώτη φορά στην ιστορία της.
## Κάτοχοι μεταλλίων
### Ανδρών
2010 | 2011 | 2012 | 2013 | 2014

### Γυναικών
2010 | 2011 | 2012 | 2013 | 2014

## Πίνακας μεταλλίων

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2012
Κατηγορία:Διοργανώσεις υγρού στίβου στην Αθήνα
Iowa (άλμπουμ)

To ***Iowa*** είναι το δεύτερο στούντιο άλμπουμ του αμερικανικού heavy metal συγκροτήματος Slipknot, το οποίο κυκλοφόρησε στις 28 Αυγούστου του 2001. Η παραγωγή του έγινε από το ίδιο το συγκρότημα και τον Ρος Ρόμπινσον. Ο τίτλος του δίσκου προέρχεται από την πολιτεία των ΗΠΑ, Άιοβα, η οποία είναι η γενέτειρά τους, καθώς και μεγάλη πηγή έμπνευσης τους. Την περίοδο που ηχογραφούσαν τον δίσκο, τη χαρακτήρισαν αργότερα τα μέλη τους σχήματος ως τη χειρότερη της καριέρας του, καθώς υπήρχε μεγάλο άγχος μετά τη μεγάλη επιτυχία του πρώτου τους δίσκου, του 1999.  Παρά τις σχέσεις τους, οι οποίες είχαν διαταραχθεί, το συγκρότημα προώθησε αυτόν τον δίσκο για περίπου έναν χρόνο. 

Τελικά, το άλμπουμ, κατέληξε να γίνει μεγάλη επιτυχία, φτάνοντας μέσα στην πρώτη δεκάδα εννέα χωρών. Σε γενικές γραμμές, επίσης, έλαβε θετικές κριτικές, ενώ σε αυτόν τον δίσκο βρίσκονται πολύ γνωστά τους τραγούδια όπως το "Disasterpiece", το "The Heretic Anthem" και το  "People = Shit", καθώς επίσης και τα δύο υποψήφια στα βραβεία Grammy Left Behind και My Plague. To *Iowa΄΄ είναι αρκετά πιο τεχνικό από το προηγούμενο άλμπουμ, ενώ θεωρείται  το πιο βαρύ και πιο σκοτεινό άλμπουμ τους. Ο δίσκος έχει γίνει πλατινένιος σε Ηνωμένες Πολιτείες και Καναδά. Ο συνολικός χρόνος του δίσκου είναι 66 λεπτά και 19 δευτερόλεπτο, γεγονός που τον καθιστά τον μεγαλύτερο χρονικά δίσκος τους, έως και σήμερα. Επίσης, το ομώνυμο τραγούδι, είναι κι αυτό το μεγαλύτερο σε διάρκεια, που έχουν ποτέ κυκλοφορήσει. 

Στη 1 Νοεμβρίου του 2011, κυκλοφόρησε ένα special edition, για να γιορταστεί η πρώτη δεκαετία από την αρχική του κυκλοφορία. Μαζί με αυτό κυκλοφόρησε κι ένα ολοκληρωμένο live album, καθώς επίσης κι ένα DVD ονόματι *Goat''. Την ταινία αυτή σκηνοθέτησε ο Σον Κράχαν, η οποία συμπεριλαμβάνει συνεντεύξεις και αρχεία που έως τώρα δεν έχουν δει το φως της δημοσιότητας, από την εποχή που το ηχογραφούσαν, καθώς και 4 μουσικά βίντεο. 

## Τραγούδια

## Παραπομπές
 

## Εξωτερικοί σύνδεσμοι
* Iowa στο Metacritic

Κατηγορία:Άλμπουμ του 2001
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Κόλπος Μεγάρων

μικρογραφία|400x400εσ|Ο κόλπος Μεγάρων στο χάρτη
Ο **Κόλπος Μεγάρων** βρίσκεται στο βόρειο τμήμα του Σαρωνικού, ο οποίος αποτελεί τμήμα του Αιγαίου. Έχει μήκος 20 χιλιομέτρων και πλάτος 6-10 χιλιομέτρων. Εκτείνεται από την περιοχή των Αγίων Θεοδώρων Κορινθίας (δυτικά) έως και την περιοχή της Πάχης Μεγάρων Αττικής (ανατολικά). Επίσης, εκτείνεται σε ένα μικρό στενό κοντά στον όρμο Σαλαμίνας και νότια στην περιοχή γύρω από το Λαμπρινό στο νησί της Σαλαμίνας. Τα νερά του κόλπου βρέχουν του οικισμούς Άγιοι Θεόδωροι, τη Κινέτα, τη Πάχη και τα Κανάκια στην νήσο της Σαλαμίνας. Οι νησίδες του κόλπου είναι η Πάχη, το Παχάκι και άλλες. Επίσης, το ακρωτήριο Πετρίτης βρίσκεται στο νοτιοανατολικό μέρος του κόλπου στην Σαλαμίνα.

Ο κόλπος γειτνιάζει με καλλιεργήσιμες περιοχές εκτός από την περιοχή της Κακιάς Σκάλας και τα βουνά προς τα ανατολικά.

## Εξωτερικοί σύνδεσμοι

* Πληροφορίες για τον κόλπο στο GTP Travel Pages  

## Παραπομπές


Κατηγορία:Μέγαρα
Κατηγορία:Ακρωτήρια του Αιγαίου
Μεγάρων
Μεγάρων
Μεγάρων
Μεγάρων
Κατηγορία:Σαρωνικός κόλπος
Πέτρα Σαλαμίνας

Η **πέτρα Σαλαμίνας** είναι χαραγμένη πέτρα, στην οποία έχουν γραφτεί οι διάφορες μονάδες μέτρησης που χρησιμοποιούνται στην Αρχαία Ελλάδα. Επί του παρόντος το αντικείμενο φυλάσσεται στο Ιστορικό Μουσείο του Πειραιά.

## Ιστορία
Η πέτρα της Σαλαμίνας αναγνωρίστηκε όταν χρησιμοποιούταν ως στολίδι σε τοίχο εκκλησίας.

## Παραπομπές

Κατηγορία:Σαλαμίνα (νησί)
Κατηγορία:Ελληνικές μονάδες μέτρησης
Ανεμώσα (Αρκαδία)

Η **Ανεμώσα** (πολυτονικό: Ἀνεμῶσα) ήταν χωριό της αρχαίας Αρκαδίας στην περιοχή Μεναλία της Ελισσώνας. Βρίσκεται στην περιοχή του σημερινού νομού Αρκαδίας.

Η τοποθεσία του αρχαίου χωριού βρίσκεται κοντά στο σύγχρονη Πιάνα.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Μοναστήρι του Τζακισμάνι

Το **Μοναστήρι του Τζακισμάνι** ( ) ή **Ιερά Μονή Αναστάσεως του Τζακισμάνι** είναι μία μεσαιωνική μοναστική εκκλησία στη Γεωργία, περίπου 20 χλμ. νοτιοδυτικά της πόλης Βαλέ του Δήμου Ακχταλτσίχε στο μχάρε Σάμτσχε-Τζαβαχέτι της Γεωργίας. Αποκαταστάθηκε και επανακατοικήθηκε από μοναχούς το 2010. Το όνομα *Τζακισμάνι* είναι μια παραφθορά του Γεωργιανού όρου *Τζακισουμπάνι* (γεωργιανά: ჯაყისუბანი) που σημαίνει «περιοχή του Τζάκι».  

Το Μοναστήρι βρίσκεται στην ιστορική επαρχία Σάμτσχε, εντός της Γεωργιανής- Τουρκικής συνοριακής ζώνης. Είναι προσβάσιμο μέσω χωματόδρομου που βρίσκεται μετά το Γεωργιανό συνοριακό σημείο ελέγχου. Το μοναστηριακό συγκρότημα περιλαμβάνει μία κύρια εκκλησία, που είναι αφιερωμένη στη Ανάσταση, δύο μικρά παρεκκλήσια (εκ των οποίων το ένα μάλλον πρόκειται για παστοφόριο ή παραβήμα, δηλαδή ένα δωμάτιο στην πλευρά της αψίδας), και ένα κατεστραμμένο νάρθηκα. Η κύρια εκκλησία είναι ένα εκλεπτυσμένο αρχιτεκτονικό σχέδιο τυπικής εκκλησίας, που χρονολογείται του 9ου ή 10ου αιώνα και από άποψη τεχνοτροπίας έχει κοινά χαρακτηριστικά με τις εκκλησίες του Τζαβαχέτι και του Τάο-Κλαριέτι. Κοντά στο μοναστήρι, στην κοιλάδα Ποτσκόβι, υπάρχουν τα ερείπια του μεσαιωνικού κάστρου του Τζάκι που ανήκε στη δυναστεία των Ζακέλι .  Το 2006, το μοναστήρι του Τζακισμάνι συμπεριλήφθηκε στον κατάλογο με τα Αμετακίνητα Πολιτιστικά Μνημεία Εθνικής Σημασίας της Γεωργίας. 

## Παραπομπές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Πανελλήνιο Πρωτάθλημα Καταδύσεων 2009

Το **Πανελλήνιο Πρωτάθλημα Καταδύσεων 2009** ήταν η 42η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Στο πρωτάθλημα διεξήχθησαν οι κατηγορίες ΟΠΕΝ, Γ και Δ.

Πρωταθλήτρια ομάδα αναδείχθηκε ο Α.Ν.Ο. Αργυρούπολης για πρώτη φορά στην ιστορία του συγκεντρώνοντας 22 βαθμούς. Τη δεύτερη θέση κατέλαβε o Α.Π.Α. Φυρίγου με 13 βαθμούς και την τρίτη ο ΝΟΒΑ με 13 βαθμούς.

## Κάτοχοι μεταλλίων
### Ανδρών
2007 | 2008 | 2009 | 2010 | 2011

### Γυναικών
2007 | 2008 | 2009 | 2010 | 2011

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 2009
ΥΕ Τάρεγα

Η **Ούνιο Εσπορτίβα Τάρεγα** (*Unió Esportiva Tàrrega)* είναι ισπανικός ποδοσφαιρικός σύλλογος με έδρα την Τάρεγα, στην αυτόνομη κοινότητα της Καταλονίας. Ιδρύθηκε το 1957, συμμετέχει στην πρώτη κατηγορία Καταλονίας και αγωνίζεται στο γήπεδο Χοάν Καπντεβίγια, χωρητικότητας 3.000 θεατών.

## Εξωτερικοί σύνδεσμοι

* Επίσημος ιστότοπος 

Κατηγορία:Ιδρύσεις ποδοσφαιρικών ομάδων το 1916
Κατηγορία:Ποδοσφαιρικές ομάδες Ισπανίας
Νατάλια Μπουκοβιέτσκα

Η **Νατάλια Μπουκοβιέτσκα** (, το γένος **Κατσμάρεκ** [*Kaczmarek*], 17 Ιανουαρίου 1998) είναι Πολωνή αθλήτρια του στίβου, η οποία ειδικεύεται στα 400 μέτρα.

## Καριέρα
Η Κατσμάρεκ κέρδισε το αργυρό μετάλλιο στη σκυταλοδρομία 4 x 400 μ. γυναικών στο Παγκόσμιο Πρωτάθλημα Κλειστού Στίβου 2018 με την ομάδα της Πολωνίας. Κέρδισε το χρυσό μετάλλιο στο Ευρωπαϊκό Πρωτάθλημα Στίβου Κ23 2019, στα 400 μ. γυναικών.

Η Κατσμάρεκ κέρδισε δύο μετάλλια στους Ολυμπιακούς Αγώνες του 2020 στο Τόκιο, χρυσό στη μεικτή σκυταλοδρομία 4× 400 μ. και αργυρό στη σκυταλοδρομία 4 × 400 μ. γυναικών. όπου έτρεξε στους αντίστοιχους τελικούς. Η Κατσμάρεκ συμμετείχε επίσης στο ατομικό αγώνισμα 400 μέτρων, τερματίζοντας τέταρτη στον ημιτελικό, όπου δεν κατάφερε να προκριθεί στον τελικό.

Στους Θερινούς Ολυμπιακούς του 2024, η Κατσμάρεκ κατέκτησε το χάλκινο μετάλλιο στο αγώνισμα των 400 μ., με χρόνο 48,98 δευτ.

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Χρυσοί Ολυμπιονίκες του στίβου
Κατηγορία:Πολωνοί χρυσοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χάλκινοι Ολυμπιονίκες του στίβου
Κατηγορία:Πολωνοί χάλκινοι Ολυμπιονίκες
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Διοικητές του Τάγματος της Αναγέννησης της Πολωνίας
Άνα Έμιλι Μόλερ

Η **Άνα Έμιλι Μόλερ** (γεν. 28 Ιουλίου 1997) είναι Δανέζα αθλήτρια του στίβου, που εξειδικεύεται στα 3000 μέτρα με στιπλ. Συμμετείχε στους Ολυμπιακούς Αγώνες 2016, και τερμάτισε στην εικοστή-πρώτη θέση στον πρώτο γύρο, με εθνικό ρεκόρ και Ευρωπαϊκό ρεκόρ κάτω των 23. Συμμετείχε και στο Παγκόσμιο Πρωτάθλημα Στίβου 2017, τερματίζοντας πάλι 21η στις σειρές. Στο Ευρωπαϊκό Πρωτάθλημα Στίβου 2018 ήταν 7η στον τελικό των 3000 μέτρων στιπλ. Είναι δύο συνεχόμενες φορές Πρωταθλήτρια Ευρώπης Κάτω των 23, το 2017 και το 2019.

## Ατομικά ρεκόρ
**Ανοιχτός**

* 800 μέτρα – 2:05.91 (Ώρχους 2016)
* 1500 μέτρα – 4:11.83 (Μπίντγκοστς 2017)
* 3000 μέτρα – 8:47.83 (Ζάγκρεμπ 2016)
* 5000 μέτρα – 15:07.70 (Γκέβλε 2019)
* 10,000 μέτρα – 34:29.41 (Ώρχους 2015)
* 3000 μέτρα στιπλ – 9:13.46 (Ντόχα 2019)

## Παραπομπές

Κατηγορία:Δανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Δρομείς μεγάλων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Δαβίδ Γ΄ ο Κουροπαλάτης

Ο **Δαβίδ Γ΄ ο Κουροπαλάτης** (*[[γεωργιανά]]*: დავით III კუროპალატი) ήταν βασιλιάς της Γεωργίας (Ιβηρίας) και αργότερα είχε τον τίτλο του κουροπαλάτη, που του έδωσε ο Βυζαντινός Αυτοκράτορας Βασίλειος Β΄ για τη δράση του κατά τού αποστάτη Βάρδα Σκληρού. Γεννήθηκε το 930 και δολοφονήθηκε το 1001. 

## Βιογραφία
Το 978 κλήθηκε από τον στενό του φίλο Βάρδα Φωκά και τον αυτοκράτορα Βασίλειο Β΄ των Μακεδόνων να βοηθήσει στον εμφύλιο πόλεμο εναντίον του Βάρδα Σκληρού. Ο Δαβιδ Γ΄ έδωσε 12.000 Γεωργιανούς και Αρμένιους ιππείς και πεζικό, με το οποίο νικήθηκε ο Βάρδας Σκληρός. Παίρνοντας -μετά τη δράση του- το αξίωμα του κουροπαλάτη, επέστρεψε στην Ιβηρία. Το 986 ο Βάρδας Φωκάς τον συνάντησε κάτω από άκρα μυστικότητα, για να τον βοηθήσει στην νέα εξέγερση που ετοίμαζε. Ο Δαβίδ Γ΄ συμφώνησε και με πολυάριθμο επαναστατικό στρατό έφτασαν έξω από την Κωνσταντινούπολη. Στη συνέχεια οι επαναστάτες ηττήθηκαν, ο Βάρδας Φωκάς σκοτώθηκε και ο Δαβίδ υποχρεώθηκε να κληροδοτήσει το βασίλειο της Ιβηρίας στην Βυζαντινή αυτοκρατορία και τον Αυτοκράτορα Βασίλειο Β΄ Βουλγαροκτόνο.

## Πηγές


Κατηγορία:Βασιλείς της Γεωργίας
Κατηγορία:Κουροπαλάτες
Αλύκο

Το **Αλύκο** (αλβανικά: Aliko) είναι χωριό και πρώην δήμος στην Επαρχία Αγίων Σαράντα του Νομού Αυλώνα της νότιας Αλβανίας. 

Στη διοικητική μεταρρύθμιση της τοπικής αυτοδιοίκησης το 2015 κατέστη υποδιαίρεση του Δήμου Φοινίκης.

Απέχει λιγότερο από 10 χλμ. από την πόλη των Αγίων Σαράντα και από την Φοινίκη, 13 χλμ. από την Λειβαδιά και περίπου 30 χλμ. από τα ελληνοαλβανικά σύνορα (Μαυρομάτι).

## Δημογραφία
Ο πληθυσμός σύμφωνα με την απογραφή του 2011 ήταν 3.849, ωστόσο σύμφωνα με τις δημόσιες υπηρεσίες εκτιμήθηκε σε 8.818. 

Η δημοτική μονάδα αποτελείται από τα χωριά Αλύκο, Τσαούσι, Νεοχώρι, Τρέμουλη, Ραχούλα, Πλάκα, Γέρμα, Καινούριο, Χάλιο και Φανάρι που κατοικούνται αποκλειστικά από Έλληνες, ενώ η Τσούκα είναι μικτό χωριό με ελληνική πλειοψηφία και μουσουλμανική μειοψηφία  Τσάμηδων που εγκαταστάθηκαν εκεί το 1952. Η Τσούκα αποτελείται από δυο αρχαίες  τοποθεσίες το Λεκούρση και το Αγκάρι που ανήκουν στο ίδιο χωριό .

Κατά την απογραφή του 1852 αναφέρεται με 32 οικογένειες. Βάσει της απογραφής του 1913 είχε 17 οικίες με 150 κατοίκους, το 1923 είχε 46 οικίες με 304 κατοίκους και το 1927 είχε πληθυσμό 311 κατοίκους.

## Παραπομπές


Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Κατηγορία:Βόρεια Ήπειρος
Μετόχι Βορείου Ηπείρου

Το **Μετόχι** (αλβανικά: *Metoq*) της Βορείου Ηπείρου είναι χωριό, στη νοτιοδυτική πλευρα της βορειου ηπείρου  Είναι μέρος του δήμου Αγίων Σαράντα. Βρίσκεται στα ανατολικά των Αγίων Σαράντα, δίπλα στο χωριό Βρυώνη.

Στην περιοχή του χωριού βρέθηκαν ερείπια δύο αρχαίων ελληνικών ναών. Το χωριό βρίσκεται δίπλα στους δρόμους που συνδέουν τους Αγίους Σαράντα με το Βουθρωτό, την αρχαία ελληνική πόλη, καθώς και με τον εθνικό δρόμο προς το Αργυρόκαστρο.

## Παραπομπές


Κατηγορία:Χωριά του νομού Αυλώνα
Κατηγορία:Άγιοι Σαράντα
Κατηγορία:Βόρεια Ήπειρος
Πανελλήνιο Πρωτάθλημα Καταδύσεων 2006

Το **Πανελλήνιο Πρωτάθλημα Καταδύσεων 2006** ήταν η 39η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Κλειστό Καταδυτήριο Αγίου Κοσμά, στο Ελληνικό από το Σάββατο 24 έως και την Κυριακή 25 Ιουνίου του 2006.

Πρωταθλήτρια ομάδα αναδείχθηκε ο Πανελλήνιος Γ.Σ. για πρώτη φορά στην ιστορία του.

## Κάτοχοι μεταλλίων
### Ανδρών
2004 | 2005 | 2006 | 2007 | 2008

### Γυναικών
2004 | 2005 | 2006 | 2007 | 2008

## Πίνακας μεταλλίων

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 2006
Κατηγορία:Διοργανώσεις υγρού στίβου στην Αθήνα
Οινοκριτικός

Ένας **οινοκριτικός** (ή **κριτικός κρασιού**) είναι ένα άτομο που αξιολογεί το κρασί και το περιγράφει είτε με αριθμητική βαθμολογία, είτε με βαθμολογία γεύσης, είτε με συνδυασμό των δύο. Οι κριτικές του, που βρίσκονται σε βιβλία, εφημερίδες, περιοδικά, ενημερωτικά δελτία, στο διαδίκτυο ή σε διαφημιστικό υλικό για το κρασί, χρησιμοποιούνται συχνά από τους καταναλωτές κατά τη διαδικασία λήψης απόφασης για το αν θα αγοράσουν ένα κρασί ή όχι. 

## Δημοσιογραφική κριτική
Οι οινοκριτικοί που εργάζονται σε περιοδικά που αφορούν το κρασί αξιολογούν νέες εκδόσεις, συχνά σε σύγκριση με άλλα κρασιά από την ίδια περιοχή, ποικιλιών σταφυλιών ή τρύγου. Περιστασιακά, δημοσιεύουν επίσης αναδρομικές γευστικές δοκιμές, δοκιμάζοντας τα κρασιά χρόνια ή δεκαετίες μετά τη δημοσίευσή τους. 

## Μεθοδολογία
Η μεθοδολογία γευσιγνωσίας ποικίλλει. Για παράδειγμα, η αμερικανική έκδοση, *Wine Spectator*, έχει τους εκδότες να γεύονται το κρασί με κλειστά μάτια σε κατηγορίες παρόμοιων ποικιλιών. Οι άλλες εκδόσεις γεύονται με παρόμοιο τρόπο. Διαφορετικοί κριτικοί χρησιμοποιούν διαφορετικές περιγραφικές κλίμακες, με τους κύριους αμερικανικούς κριτικούς να χρησιμοποιούν κλίμακα 50-100 βαθμών και οι περισσότερες εφημερίδες να χρησιμοποιούν κλίμακα 5 αστέρων.

## Παραπομπές


Κατηγορία:Κριτικοί
Κατηγορία:Κρασί